Τσουρεκάκια νηστίσιμα με σοκολάτα
Αυτά τα νηστίσιμα τσουρέκια δεν έχουν να ζηλέψουν τίποτα από τα κανονικά.
1 κιλό αλεύρι για τσουρέκια, ξύσμα από 1 ακέρωτο πορτοκάλι, 1/2 κιλό φρέσκος χυμός πορτοκαλιού, 1 κουτ. γλυκού μαχλέπι, σε σκόνη, 1 φλιτζ. ζάχαρη, 1 τσιμπιά αλάτι, 1 φλιτζ. αραβοσιτέλαιο, 200 γρ. κουβερτούρα, χοντροκομμένη, σουσάμι, για πασπάλισμα, ζαχαρόνερο, για πασάλειμμα, 50 γρ. μαγιά νωπή (2 κύβοι), 4 - 5 κουτ. σούπας από το αλεύρι, 1/2 φλιτζ. νερό, 1 κουτ. σούπας ζάχαρη
Ζεσταίνουμε λίγο το νερό ώστε να είναι χλιαρό, όχι καυτό.Το μεταφέρουμε σε ένα μπολ και ρίχνουμε μέσα τη νωπή μαγιά και τη ζάχαρη για να λιώσουν.Προσθέτουμε το αλεύρι, ανακατεύουμε ώστε να φτιάξουμε ένα χυλό, τον οποίο αφήνουμε για 20 λεπτά σε ζεστό μέρος να φουσκώσει.Ρίχνουμε στον κάδο του μίξερ το αλεύρι, το ξύσμα και τον χυμό πορτοκαλιού, το μαχλέπι με τη ζάχαρη, το αλάτι και το αραβοσιτέλαιο.Ζυμώνουμε για 10 λεπτά όλα τα υλικά με το εξάρτημα του γάντζου που είναι κατάλληλο για ζύμες. Προσθέτουμε το φουσκωμένο προζύμι.Ζυμώνουμε λίγο ακόμη με τον γάντζο μέχρι να ομογενοποιηθεί καλά η ζύμη.Αλείφουμε μία λεκάνη (που να χωράει όλη τη ζύμη μέσα) με αραβοσιτέλαιο.Βάζουμε τη ζύμη μέσα στη λεκάνη και σκεπάζουμε με μία μεμβράνη.Την αφήνουμε σε ζεστό μέρος να διπλασιαστεί σε μέγεθος. Θα χρειαστεί 45 - 60 λεπτά.Μοιράζουμε το ζυμάρι σε 8 – 10 μπάλες.Αν έχουμε ειδικές φόρμες μικρού μεγέθους, τις βάζουμε εκεί. Αλλιώς, τις αφήνουμε σε μία επιφάνεια με αρκετή απόσταση μεταξύ τους ώστε, όταν φουσκώσουν, να μην ενωθούν.Για να κερδίσουμε χρόνο, ζεσταίνουμε τον φούρνο στους 50° C και αφήνουμε τη ζύμη μας εκεί μέχρι να φουσκώσειAλείφουμε κάθε ζυμαράκι με ζαχαρόνερο.Στη συνέχεια πασπαλίζουμε με σουσάμι.Τα βάζουμε στον φούρνο και ψήνουμε για 30 - 35 λεπτά.
Αλεύρι (ζύμες),Πορτοκάλι,Σοκολάτα,Νηστίσιμα